CELEX: 62016TN0669
Language: da
Date: 2016-09-21 00:00:00
Title: Sag T-669/16 P: Appel iværksat den 21. september 2016 af Carlo De Nicola til prøvelse af Personalerettens dom af 21. juli 2016 i sag F-82/15, De Nicola mod EIB

7.11.2016   
            
            
               DA
            
            
               Den Europæiske Unions Tidende
            
            
               C 410/25
            
         Appel iværksat den 21. september 2016 af Carlo De Nicola til prøvelse af Personalerettens dom af 21. juli 2016 i sag F-82/15, De Nicola mod EIB
   (Sag T-669/16 P)
   (2016/C 410/36)
   Processprog: italiensk
   
      Parter
   
   
      Appellant: Carlo De Nicola (Strassen, Luxembourg) (ved advokat G. Ferabecoli)
   
      Den anden part i appelsagen: Den Europæiske Investeringsbank (EIB)
   
      Appellantens påstande
   
   
               —
            
            
               Appellen tages til følge, og den appellerede dom ophæves delvist, idet punkt 2 i den dispositive del samt præmis 12-13, 24, 55-57, 123-125 og 157-165 i selve dommen annulleres.
            
         
               —
            
            
               Følgelig tilpligtes EIB at erstatte det af Carlo De Nicola lidte tab, således som der er blevet nedlagt påstand om i stævningen.
            
         
      Anbringender og væsentligste argumenter
   
   Denne appel er iværksat til prøvelse af Personalerettens dom af 21. juli 2016, hvorved Personaleretten frifandt EIB i et søgsmål anlagt af appellanten vedrørende i det væsentlige dels en påstand om annullation af afgørelsen af 4. december 2014, hvorved EIB gav appellanten afslag på godtgørelse af visse lægeudgifter, dels påstand om, at EIB og Den Europæiske Union tilpligtes at betale erstatning for den skade, som han angiveligt har lidt.
   Til støtte for appellen har appellanten anfægtet konklusionen i den appellerede dom om de videnskabelige fordele ved laserbehandling.
   Appellanten har ligeledes gjort gældende, at betingelserne for erstatning for skader, uanset om der er tale om økonomiske eller ikke-økonomiske skader, er opfyldt i denne sag.